## Pravilnik o polaganju stručnog ispita stručnjaka zaštite na radu

### NN 114/2002 (1.10.2002.), Pravilnik o polaganju stručnog ispita stručnjaka zaštite na radu

# MINISTARSTVO RADA I SOCIJALNE SKRBI

1840

Na
temelju članka 25. Zakona o zaštiti na radu (»Narodne novine«, br. 59/96. i
94/96.) ministar rada i socijalne skrbi donosi

## PRAVILNIK

### O POLAGANJU STRUČNOG ISPITA STRUČNJAKA ZAŠTITE NA RADU

I.
OPĆE ODREDBE

Članak
1.

Ovim
Pravilnikom utvrđuje se uvjeti stručne spreme i radnog iskustva za polaganje
stručnog ispita te programi, sadržaji i način polaganja stručnog ispita
stručnjaka zaštite na radu.

Članak
2.

Stručnjak
zaštite na radu je osoba koja ispunjava uvjete odgovarajuće stručne spreme i
radnog iskustva i koja položi stručni ispit prema odredbama ovoga Pravilnika.

Stručnjak
zaštite na radu je i osoba koja je položila stručni ispit za inspektora rada,
kao i osoba koja nije položila stručni ispit stručnjaka zaštite na radu, ako na
poslovima zaštite na radu radi najmanje dvadeset godina.

Stručnjak
zaštite na radu može obavljati poslove zaštite na radu kod poslodavca i u
ovlaštenoj ustanovi odnosno trgovačkom društvu za zaštitu na radu.

Uvjeti
stručne spreme i radnog iskustva za polaganje stručnog ispita i obavljanje
poslova zaštite na radu u ovlaštenoj ustanovi odnosno trgovačkom društvu za
zaštitu na radu utvrđuju se prema kadrovskim uvjetima koje mora ispunjavati
ustanova odnosno trgovačko društvo za dobivanje ovlaštenja za obavljanje
poslova zaštite na radu.

II.
UVJETI ZA POLAGANJE STRUČNOG
ISPITA I OBAVLJANJE POSLOVA ZAŠTITE
NA RADU KOD POSLODAVCA

Članak
3.

Stručnjak
zaštite na radu može obavljati poslove zaštite na radu kod poslodavca kao:

1.
voditelj službe,

2.
samostalni stručnjak

3.
stručnjak u sastavu službe,

4.
suradnik u službi.

Članak
4.

Odgovarajuća
stručna sprema i radno iskustvo kao uvjeti koje mora ispunjavati osoba da bi
mogla polagati ispit za stručnjaka zaštite na radu i obavljati poslove zaštite
na radu utvrđuju se ovisno o djelatnosti poslodavca.

Pod odgovarajućom stručnom spremom iz stavka 1. ovoga
članka smatra se stručna sprema smjera zaštite na radu, teh­ni­čkog,
medicinskog ili drugog smjera koji odgovara djelatnosti poslodavca.

Članak 5.

U djelatnosti poljoprivrede, lova i šumarstva,
ribarstva, rudarstva, prerađivačke industrije, opskrbe električnom energijom,
plinom i vodom, u građevinarstvu, prometu, skladištenju i vezama, zdravstvenoj
zaštiti i socijalnoj skrbi, te kod poslodavaca koji zapošljavaju invalidne
osobe kao i u obrazovnim ustanovama s laboratorijima i radionicama praktične
nastave polagati ispit za stručnjaka zaštite na radu može osoba koja ima:

– visoku stručnu spremu odgovarajućeg smjera i najmanje
pet godina radnog iskustva u struci ako će kod poslodavca kod kojeg je
ustrojena služba zaštite na radu raditi kao voditelj službe u iz članka 3.
točke 1. ovoga Pravilnika,

– najmanje odgovarajuću višu stručnu spremu i tri
godine radnog iskustva u struci ako će kod poslodavca raditi kao stručnjak iz
članka 3. točke 2. i 3. ovoga Pravilnika,

– najmanje odgovarajuću srednju stručnu spremu i
godinu dana radnog iskustva u struci ako će kod poslodavca raditi kao stručnjak
iz članka 3. točke 4. ovoga Pravilnika.

U ostalim djelatnostima polagati ispit za stručnjaka
zaštite na radu može osoba koja ima:

– najmanje višu stručnu spremu odgovarajućeg smjera i
najmanje tri godine radnog iskustva u struci ako će kod poslodavca kod kojeg je
ustrojena služba zaštite na radu raditi kao voditelj službe u iz članka 3.
točke 1. ovoga Pravilnika,

– najmanje odgovarajuću srednju stručnu spremu i
dvije godine radnog iskustva u struci ako će kod poslodavca raditi kao
stručnjak iz članka 3. točke 2., 3. i 4. ovoga Pravilnika.

III.
PROGRAM STRUČNOG ISPITA

Članak
6.

Stručni ispit iz zaštite na radu (u daljnjem tekstu:
stručni ispit) sastoji se od općeg i posebnog dijela.

Stručni ispit kandidati polažu prema programu koji je
sastav­ni dio ovoga Pravilnika (Prilog 1).

Članak 7.

Opći dio stručnog ispita je jednak za sve kandidate i
obuhva­ća poznavanje:

– pravnog uređivanja zaštite na radu i načela
socijalne sigurnosti,

– sigurnosti i zaštite zdravlja radnika i

– procjene opasnosti vezano za sigurnost i zdravlje
radnika.

Članak 8.

Posebni dio stručnog ispita obuhvaća izradu i obranu
pisanog rada.

Pisani rad i obrana rada moraju potvrditi kandidatovo
poznavanje sigurnosti i zaštite zdravlja radnika, a posebice u odnosu na:

– objekte, prostorije i prostore namijenjene za rad,

– radna mjesta,

– postrojenja, strojeve, uređaje,

– znakove sigurnosti,

– osobna zaštitna sredstva i opremu,

– ekologiju rada s elementima radnog okoliša,

– siguran rad s kemikalijama,

– siguran rad pri korištenju električne energije i

– unutarnji transport i skladištenje.

Kandidat koji ima najmanje višu stručnu spremu odgova­raju­ćeg
smjera prema članku 4. ovoga Pravilnika polaže stručni ispit iz općeg i
posebnog dijela.

Kandidat koji ima najmanje srednju stručnu spremu odgo­varajućeg
smjera odnosno koji ne ispunjava propisane uvjete smjera stručnog obrazovanja
polaže samo opći dio stručnog ispita.

IV.
PRIJAVA STRUČNOG ISPITA

Članak
9.

Za
polaganje stručnog ispita kandidat se prijavljuje Zavodu za zaštitu na radu
Ministarstva rada i socijalne skrbi (u daljnjem tekstu: Zavod).

Obrazac
prijave za polaganje stručnog ispita sastavni je dio ovoga Pravilnika (Obrazac
-PS).

Uz
prijavu kandidat mora priložiti dokaze o vrsti i stupnju stručne spreme i
radnom iskustvu.

U
slučaju da kandidat uz prijavu ne priloži svu potrebnu dokumentaciju Zavod će
zatražiti da je dostavi u roku od petnaest dana.

Ako
kandidat ne dostavi potrebnu dokumentaciju u roku propisanom stavkom 4. ovoga
članka smatrat će se da je odustao od polaganja ispita.

Ministar
nadležan za rad rješenjem odobrava polaganje stručnog ispita.

Članak
10.

Zavod
pisano obavještava kandidata o nazivu ispitnog rada najmanje 60 dana a o mjestu
i vremenu polaganja najmanje 30 dana, prije dana održavanja stručnog ispita .

Ako
kandidat bez opravdanog razloga određenog dana ne pristupi stručnom ispitu
smatra se da stručni ispit nije položio.

V.
ISPITNA KOMISIJA

Članak
11.

Stručni
ispit kandidati polažu pred Ispitnom komisijom za stručni ispit iz zaštite na
radu (u daljnjem tekstu: Komisija).

Članak 12.

Ministar nadležan za rad odlukom utvrđuje listu
ispitivača koji mogu biti članovi Komisije.

Osobe za listu ispitivača predlažu Zavod za zaštitu
na radu, Državni inspektorat i ovlaštene ustanova odnosno trgovačka društava za
zaštitu na radu.

Osobe iz stavka 2. ovoga članka moraju imati visoku
stručnu spremu tehničkog, medicinskog ili pravnog smjera, najmanje pet godina
radnog iskustva u struci i položen stručni ispit po propisima struke.

Članak 13.

Komisiju
za svaki ispitni rok imenuje ravnatelj Zavoda za zaštitu na radu s liste
ispitivača iz članka 12. stavka 1. ovoga Pravilnika.

Komisiju
sačinjavaju predsjednik i dva člana.

VI.
POLAGANJE STRUČNOG ISPITA

Članak
14.

Kandidat najprije polaže opći dio stručnog ispita,
koji traje najduže 30 minuta.

Kandidat za taj dio stručnog ispita može biti
ocijenjen ocje­nom »položio« ili »nije položio«.

Kandidat koji nije položio opći dio ne može
pristupiti polaganju posebnog dijela stručnog ispita.

if !supportEmptyParas endif

Članak 15.

Kandidat koji polaže i posebni dio stručnog ispita,
mora pisani rad dostaviti Zavodu u tri primjerka najmanje 15 dana prije roka
koji je određen za polaganje stručnog ispita.

Posebni dio stručnog ispita traje najduže 30 minuta.

Kandidat za taj dio stručnog ispita može biti
ocijenjen ocjenom »položio« ili »nije položio«.

Kandidat posebni dio stručnog ispita polaže isti dan
kada je položio opći dio stručnog ispita.

Članak 16.

Kandidat koji nije položio opći dio stručnog ispita
može ga ponovno polagati po isteku 30 dana od dana od kada ga nije položio.

Kandidat koji nije položio posebni dio ispita može ga
ponovno polagati po isteku tri mjeseca od dana od kada ga nije položio.

Članak 17.

O tijeku stručnog ispita vodi se zapisnik, koji
potpisuju predsjednik i članovi Komisije.

Članak 18.

Kandidatu koji je uspješno položio stručni ispit
izdaje se uvjerenje koje potpisuje predsjednik Komisije.

Kandidatu koji je uspješno položio samo opći dio
stručnog ispita izdaje se uvjerenje o položenom općem dijelu stručnog ispita
stručnjaka zaštite na radu koje je sastavni dio ovoga Pravilnika (Obrazac S-1
).

Kandidatu koji je uspješno položio oba dijela
stručnog ispita izdaje se uvjerenje o položenom stručnom ispitu stručnjaka
zaštite na radu koje je sastavni dio ovoga Pravilnika (Obrazac S-2).

Obrazac S-1 i S-2 sastavni su dio ovoga Pravilnika

Članak 19.

Organizacijske i tehničke poslove za Komisiju obavlja
Zavod koji vodi popis propisa i stručne literature koja se odnosi na program
stručnog ispita.

VI.
TROŠKOVI ISPITA

Članak
20.

Troškove
polaganja stručnog ispita snosi poslodavac koji je kandidata prijavio odnosno
kandidat ako se sam prijavio.

Visinu
troškova stručnog ispita rješenjem utvrđuje ministar nadležan za rad.

Članak
21.

Članovima
Komisije pripada nagrada za rad u Komisiji na temelju rješenja koje donosi
ministar nadležan za rad.

VII.
EVIDENCIJE ISPITA

Članak
22.

Zavod
vodi evidenciju osoba koje su položile stručni ispit.

U evidenciju se unose sljedeći podaci:

1. redni broj,

2. ime i prezime kandidata, stupanj i smjer stručne
izobrazbe,

3. datum polaganja ispita

4. datum izdavanja uvjerenja iz članka 18. ovoga
Pravilnika.

Članka 23.

Za svakog kandidata koji položi opći dio stručnog
ispita u Zavodu se vodi poseban spis koji mora sadržavati: prijavu za stručni
ispit s prilozima, zapisnik iz članka 17. ovoga Pravilnika, potvrdu o plaćenim
troškovima stručnog ispita i kopiju uvjerenja o položenom općem dijelu stručnog
ispita stručnjaka zaštite na radu.

Članak 24.

Za svakog kandidata koji položi oba dijela stručnog
ispita u Zavodu se vodi poseban spis koji mora sadržavati: prijavnicu za ispit
s prilozima, zapisnik iz članka 17. ovoga Pravilnika, pismeni rad, potvrdu o
plaćenim troškovima stručnog ispita i kopiju uvjerenja o položenom stručnom
ispitu stručnjaka zaštite na radu.

VIII.
PRIJELAZNE I ZAVRŠNE ODREDBE

Članak
25.

Uvjerenje
o položenom stručnom ispitu prema propisima koji su važili prije stupanja na
snagu ovoga Pravilnika važi i nakon stupanja na snagu ovoga Pravilnika.

Članak 26.

Kandidat koji je do dana stupanja na snagu ovoga
Pravilnika prijavio stručni ispit, stručni ispit polaže prema odredbama ovoga
Pravilnika.

Kandidat kojem je do dana stupanja na snagu ovoga
Pravilnika rješenjem odobreno polaganje stručnog ispita, polaže stručni ispit u
skladu s odredbama Pravilnika o stručnoj spremi, radnom iskustvu, programima,
sadržajima i načinu polaganja stručnog ispita stručnjaka zaštite na radu
(»Narodne novine«, br. 127/98.).

Članak 27.

Danom stupanja na snagu ovoga Pravilnika prestaje
važiti Pravilnik o stručnoj spremi, radnom iskustvu, programima, sadržajima i
načinu polaganja stručnog ispita stručnjaka zaštite na radu (»Narodne novine«,
br. 127/98.).

Članak 28.

Ovaj Pravilnik stupa na snagu osmoga dana od dana
objave u »Narodnim novinama«.

Klasa:
115-01/02-01/02
Urbroj: 524-08-02-5
Zagreb, 9. rujna 2002.

Ministar
**Davorko Vidović**, v. r.

–––––––––––––––––––––––––––––––––––––––––––––––––––––––––––––––––––––––––––––––––––––
Prilog 1

Program struČnog ispita struČnjaka
zaŠtite na radu

I.  OPĆI DIO

    Pravno uređivanje zaštite na radu

    Zaštita zdravlja radnika (zdravstveno osiguranje i zdravstvena
zaštita)

    Načela socijalne sigurnosti
(radno pravo, mirovinsko osiguranje, obvezno pravo)

    Procjena opasnosti

II. POSEBNI DIO

    *1. Objekti, prostorije i prostori namijenjeni za rad*

    Lokacija građevinskih objekata

    Vodovod i kanalizacija

    Odstranjivanje štetnih otpadaka

    Radni prostor

    Veličina i visina radnih
prostorija

    Podovi, zidovi, stropovi i
krovovi, prozori, vrata

    Prometnice

    Unutarnja stubišta, vanjske
stepenice, pokretne stepenice, vertikalni prilazi

    Prirodna i umjetna rasvjeta

    Grijanje, hlađenje i
provjetravanje prostorija

    Buka i vibracije

    Pomoćne prostorije

    Održavanje radnih mjesta ,
radne i druge opreme

    Pružanje prve pomoći

    Plan evakuacije i spašavanja

    *2. Sredstva rada (postrojenja, strojevi,
uređaji)*

    Opće odredbe vezano za uporabu

    Obveze poslodavca

    Obveze radnika

    Zahtjevi koje moraju
ispunjavati radnici vezano za korištenje određenih sredstava rada

    Postavljanje sredstava rada

    Natpisi i upute

    Zahtjevi u svezi s pogonskom
energijom

    Rukovanje

    Sigurnosni uređaji i naprave

    Kontrolni instrumenti i naprave

    Sredstva rada pri kojima
nastaje statički elektricitet

    Sredstva rada pri kojima se
oslobađa prašina

    Sredstva rada s opasnim radnim
tvarima

    Sredstva rada pri kojima
nastaju visoke ili niske temperature

    Sredstva rada pri kojima
nastaje buka ili vibracije

    Popravak, održavanje i
transport sredstava rada

    Prijenosni uređaji s ili bez
vlastitog pogona

    Uporaba prijenosnih uređaja

    Sredstva rada za dizanje tereta

    Uporaba sredstava rada za
dizanje tereta

    Sredstva rada za dizanje
slobodno visećih tereta

    *3. Znakovi sigurnosti*

    Opće i posebne obveze
poslodavca u svezi sa znakovima sigurnosti

    Opći zahtjevi vezano za znakove
sigurnosti

    Označavanje sadržaja spremnika
i instalacija

    Označavanje opreme za gašenje

    Označavanje prepreka, opasnih
područja i prometnih puteva

    Svjetlosni i zvučni znakovi

    Davanje znakova rukom i govorno
komuniciranje

    *4. Osobna zaštitna sredstva i oprema*

    Obveze poslodavca

    Obveze radnika

    Procjena opasnosti i izbor
osobnih zaštitnih sredstava i opreme

    Zaštita glave

    Zaštita sluha,

    Zaštita očiju i lica

    Zaštita organa za disanje

    Zaštita ruku,

    Zaštita nogu

    Zaštita kože

    Zaštita trupa i trbuha

    Zaštita cijelog tijela

    Zaštita od pada u dubinu

    Zaštita od električne energije

    *5. Radni okoliš*

    Čimbenici radnog okoliša

    Nadzor nad stanjem

    Svrha i provedba ispitivanja
radnog okoliša

    Propisi prema kojima se vrše ispitivanja
u radnom okolišu

    Prateći dokumenti

    Mikroklima

    Buka i vibracije

    Zaprašenost

    Osvijetljenost i rasvjeta

    Neionizirajuća i ionizirajuća
zračenja

    Kemijske štetnosti

    Biološke štetnosti

    Poduzimanje mjera na temelju
stanja utvrđenih ispitivanjima

    *6. Siguran rad s kemikalijama*

    Klasifikacija opasnih tvari

    Propisi kojima je regulirano
rukovanje s opasnim tvarima

    Označavanje opasnih tvari

    R i S - oznake

    Obveze proizvođača,
isporučitelja i korisnika opasnih tvari

    Osposobljavanje radnika za rad
s opasnim tvarima

    Transport i skladištenje
opasnih tvari

    Opasni otpadci

    *7. Siguran rad pri korištenju električne
energije*

    Podzakonski propisi, tehnički
propisi , hrvatske norme

    Opasno djelovanje električne
struje na čovjeka

    Pravila za sigurno korištenje
električne energije

    – zaštita od udara električne
struje

    – zahtjevi glede električnih
instalacija

    – sigurno korištenje
električnih strojeva i uređaja

    Posluživanje i rad s
električnim uređajima i opremom

    – električni uređaji i oprema s
visokim naponom

    – električni uređaji i oprema s
niskim naponom

    – zaštitna oprema za rad na
električnim uređajima i opremi

    – uzemljenje

    Opasne pojave

    – atmosfersko pražnjenje

    – statički elektricitet

    – indukcija

    – elektromagnetski valovi

    Unutarnji nadzor

    *8. Unutarnji transport i skladištenje*

    Unutarnji transport

    Ručno prenošenje tereta

    Načela i pravila za sigurnu
uporabu transportnih sredstava

    Pravila zaštite pri sprečavanju
rizika kod transportnih operacija

    Manipulacija vozilima
unutarnjeg transporta

    Skladištenje

if !supportEmptyParas endif

if !supportEmptyParas endif

Obrazac -PS

                                                           **Republika
Hrvatska**

Ministarstvu rada i socijalne skrbi

Zavodu za zaštitu n radu

             PRIJAVA  ZA POLAGANJE STRUČNOG ISPITA STRUČNJAKA  ZAŠTITE NA RADU

|  |  |  |
| --- | --- | --- |
| Redni broj | PODATAK |  |
| 1. | Ime i prezime | if !supportEmptyParas endif |
| 2. | Dan,mjesec i godina rođenja | if !supportEmptyParas endif |
| 3. | Adresa kandidata i tel. broj | if !supportEmptyParas endif |
| 4. | Školska sprema,/naziv završenog fakulteta,visoke,više ili srednje škole,  smjer,stupanj / | if !supportEmptyParas endif |
| 5. | Ukupni radni staž | if !supportEmptyParas endif |
| 6. | Radni staž na poslovima zaštite na radu | if !supportEmptyParas endif |
| 7. | Vrsta poslova zaštite na radu na kojima radi kandidat / voditelj službe, stručnjak, ostalo / | if !supportEmptyParas endif |
| 8. | 8. Tko snosi troškove polaganja ispita | if !supportEmptyParas endif |
| 9. | Djelatnosti  poslodavca u skladu s Nacionalnom klasifikacijom djelatnosti | if !supportEmptyParas endif |
| 10. | Ovjerena presliku diplome ili svjedodžbe o završenom srednjoškolskom obrazovanju | if !supportEmptyParas endif |
| 11. | Ovjerenu presliku dokumenta o položenom ispitu usavršavanja iz zaštite na radu u okviru /najmanje / srednjoškolskog obrazovanja | if !supportEmptyParas endif |
| 12. | Preslika radne knjižice | if !supportEmptyParas endif |
| 13. | Potvrda o radnom iskustvu na poslovima zaštite na radu kod poslodavca odnosno poslodavaca | if !supportEmptyParas endif |
| 14. | Preslika izvatka iz registra Trgovačkog suda poslodavca kod kojeg je kandidat zaposlen | if !supportEmptyParas endif |
| 15. | Procjena opasnosti poslodavca kod kojeg je kandidat zaposlen\* | if !supportEmptyParas endif |
| 16. | Broj radnika poslodavca | if !supportEmptyParas endif |

                 Napomena :   \* istom je potrebno raspolagati prilikom polaganja

if !supportEmptyParas endif

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dne
\_\_\_\_\_\_\_\_\_\_\_\_\_\_\_                                   Podnositelj prijave

if !supportEmptyParas endif

if !supportEmptyParas endif

if !supportEmptyParas endif

                                                                        Obrazac
S-1**.**

Republika Hrvatska

Ministarstvo rada i socijalne
skrbi

Zavod za zaštitu na radu

Klasa:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Urbroj:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zagreb:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 18. stavka
2. Pravilnika o polaganju stručnog ispita stručnjaka zaštite na radu  (»Narodne novine« br. 114/02.) Ministarstvo rada
i socijalne skrbi izdaje

## UVJERENJE

### O POLOŽENOM OPĆEM DIJELU STRUČNOG ISPITA STRUČNJAKA ZAŠTITE NA RADU

–––––––––––––––––––––––––––––––––––––––––––––––––––––

                                         Ime i prezime

–––––––––––––––––––––––––––––––––––––––––––––––––––––

datum
i mjesto rođenja               prebivalište,
adresa

dana –––––––––––––––– pred Ispitnom komisijom je
položio-la

**opći dio stručnog ispita za
stručnjaka zaštite na radu**

Ovo uvjerenje je oslobođeno od plaćanja upravne
pristojbe temeljem članka 7. stavka 2. točke 14. Zakona o upravnim
pristojbama  (»Narodne novine« br. 8/96,
77/96 ,131/97 , 68/98, 66/99, 145/99, 30/00. i 116/00)

Predsjednik
Ispitne komisije

MP

Evidencijski broj uvjerenja

if !supportEmptyParas endif

if !supportEmptyParas endif

Obrazac S-2**.**

Republika Hrvatska

Ministarstvo
rada i socijalne skrbi

Zavod za zaštitu
na radu

Klasa:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Urbroj:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zagreb:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

Na temelju članka 18. stavka
3. Pravilnika o polaganju stručnog ispita stručnjaka zaštite na radu  (»Narodne novine« br. 114/02.) Ministarstvo
rada i socijalne skrbi izdaje

**UVJERENJE**

**O POLOŽENOM STRUČNOM ISPITU STRUČNJAKA ZAŠTITE NA RADU**

–––––––––––––––––––––––––––––––––––––––––––––––––––––

                                             Ime i prezime

–––––––––––––––––––––––––––––––––––––––––––––––––––––

datum
i mjesto rođenja             prebivalište,
adresa

dana –––––––––––––––– pred Ispitnom komisijom je
položio-la

**stručni ispit za stručnjaka
zaštite na radu**

Ovo uvjerenje je oslobođeno od plaćanja upravne
pristojbe temeljem članka 7. stavka 2. točke 14. Zakona o upravnim pristojbama  (»Narodne novine« br. 8/96, 77/96 ,131/97 ,
68/98, 66/99, 145/99, 30/00. i 116/00)

Predsjednik
Ispitne komisije

MP

Evidencijski broj uvjerenja

Pravilnik, NN 114/2002-1840